b'\n_START_ARTICLE_\nRajner Erklavec\n_START_SECTION_\n\xc5\xbdivljenje\n_START_PARAGRAPH_\nPo gimnaziji se je odlo\xc4\x8dil za duhovni\xc5\xa1ki poklic in vstopil v kri\xc5\xbeni\xc5\xa1ki red. 12. septembra 1918 je naredil slovesne redovne zaobljube. 2. novembra 1919 je bil posve\xc4\x8den v duhovnika. Najprej je slu\xc5\xbeboval kot kaplan v Semi\xc4\x8du in drugih \xc5\xbeupnijah, nato je v Semi\xc4\x8du nastopil kot \xc5\xbeupnik. Leta 1939 je upravljal tudi \xc5\xbeupnijo Planina pri \xc4\x8crnomlju. _NEWLINE_V \xc4\x8dasu druge svetovne vojne se ni pridru\xc5\xbeil simpatizerjem partizanov, zato so ga odpeljali (datum?) ter ga zasli\xc5\xa1evali. Zatem so ga izpustili, vrnil se je v Semi\xc4\x8d, vendar je njegova aretacija med Belokranjci v Ljubljani odmevala, Slovenski dom je objavil \xc4\x8dlanek, v katerm je bilo jasno izra\xc5\xbeeno njegovo protikomunisti\xc4\x8dno stali\xc5\xa1\xc4\x8de. Jeseni 1944 je bil zopet aretiran in odpeljan. Med nem\xc5\xa1ko ofenzivo proti partizanom so vse zaprte ljudi odgnali in pobili. Verjetno je bil med drugimi ubit 30. novembra 1944 nad vasjo Brezova Reber.'